- Վստահեցնում եմ, որ մոտ ապագայում ՆԱՏՕ-ի ռազմակայան չի լինի Վրաստանում: Ակնհայտ է, որ Հյուսիսատլանտյան դաշինքի հետ հարաբերությունները կխորանան քաղաքական առումով, ռազմական օգնության առումով: Բայց ռազմաբազա չի լինի, ՆԱՏՕ-ի 5-րդ հոդվածը չի կիրառվի: Բայց Եվրաասոցացման համաձայնագրի ստորագրումը ավելի է հեռացնում Ռուսաստանին այս տարածաշրջանից: Բնականաբար, ՌԴ-ն ներկայումս ավելի կատաղի է պայքարում իր դիրքերի համար: Կարծում եմ, որ նաև դրանով է պայմանավորված հայ-ադրբեջանական սահմանին հրադադարի խախտումների հաճախակիացումը: